#### 109 15 ZATVORI I KAZNIONICE

Zatvor u Osijeku ustrojstvena je jedinica Uprave za zatvorski sustav i probaciju Ministarstva pravosuđa, uprave i digitalne transformacije. Zatvor je ustrojen u cilju izvršenja kazne zatvora izrečene u prekršajnom, kaznenom i drugom sudskom postupku.

Temeljne zadaće zatvorskog sustava su zaštita društva od počinitelja kaznenih djela i postizanje svrhe izvršavanja kazne zatvora: organizacija života zatvorenika i motivacija zatvorenika da se osposobi za samostalni život na slobodi u skladu s društvenim normama, istovremeno umanjujući štetne posljedice koje uvjetuje život u zatvoru.

Zakonske i druge pravne osnove

|  |  |  |  |  |  |  |
| --- | --- | --- | --- | --- | --- | --- |
| Aktivnost | Izvršenje 2023. | Plan 2024. | **Plan 2025.** | **Plan 2026.** | **Plan 2027.** | Indeks 2025/2024 |
| *A630000* | 3.205.748,34 | 4.060.273 | 4.182.096 | 4.165.800 | 4.091.845 | 1,03 |

U okviru ove aktivnosti osigurana su sredstva za financiranje rashoda za zaposlene i materijalnih rashoda potrebnih za redovan rad i funkcioniranje zatvorskog sustava.

Izvor 11

**31 Rashodi za zaposlene**

U 2025. godini su planirana sredstva za rashode za zaposlene u iznosu od 3.404.176 € za 96 službenika. Postupak izrade obračuna temeljio se na isplaćenim plaćama iz prethodnog razdoblja, na prekovremenom radu koji je i dalje planiran zbog učestalog bolovanja koje otežava organizaciju rada, predviđenih odlazaka u mirovinu, regresa za 96 službenika, božićnice u iznosu 28.800 €, dara za djecu u iznosu 7.300 € za okvirno 73 djece, jubilarne nagrade za 2 službenika.

U 2026. godini planirana su sredstva od 3.493.080 € na temelju broja zaposlenih i isplaćenih plaća za prethodne periode, predviđenih odlazaka u mirovinu.

U 2027. godini planirana su sredstva od 3.416.080 € na temelju broja zaposlenih i isplaćenih plaća za prethodne periode, predviđenih odlazaka u mirovinu.

**32 Materijalni rashodi**

U 2025. Godini planiraju se materijalni rashodi u iznosu 673.920 €. U okviru materijalnih rashoda uključen je i prijevoz za 81 službenika. Sredstva su planirana na temelju potreba cca 200 zatvorenika, za smještaj koji uključuje odgovarajuće pripremljene i poslužene obroke, materijal za održavanje higijene i čišćenje prostorija, čišćenje rublja, posteljine, ali i liječenja, energiju, tekuće i investicijsko održavanje, komunalne troškove, zaradnice za radno angažirane zatvorenike.

U 2026. godini planirani su materijalni rashodi od 668.720 € na temelju 2025. godine, a u 2027. godini iznose 671.765 €.

**34 Financijski rashodi**

U 2025. Godini planirani su na temelju dosadašnjih cijena bankarskih usluga i iznose 4.000 €, kao i u 2026. i 2027. godini gdje se očekuje kontinuirano korištenje bankarskih usluga bez oscilacija.

**42 Rashodi za nabavu proizvedene dugotrajne imovine**

U 2025. Godini planira se nabava kuhinjske nape u iznosu 20.000 €, kao i nabava metal detektorskih vrata procijenjene vrijednosti 20.000 €

**45 Rashodi za dodatna ulaganja na nefinancijskoj imovini**

U 2025. Godini planirana je sanacija toaleta za prijem zatvorenika, kao i prostor za odvjetničke i obiteljske posjete u Upravnoj zgradi.

**A630113 IZVRŠAVANJE KAZNE ZATVORA, MJERE PRITVORA I ODGOJNE MJERE (IZ EVIDENCIJSKIH PRIHODA)**

|  |  |  |  |  |  |  |
| --- | --- | --- | --- | --- | --- | --- |
| Aktivnost | Izvršenje 2023. | Plan 2024. | **Plan 2025.** | **Plan 2026.** | **Plan 2027.** | Indeks 2025/2024 |
| *A630113* | 36.942,10 | 85.152 | 30.950 | 28.760 | 28.915 | 0,37 |

Prihodi koji se u riznici iskazuju evidencijski koriste se za podmirivanje materijalnih rashoda poslovanja i poboljšanje uvjeta života u Zatvorima i kaznionicama.

Izvor 31

Zatvor u Osijeku planira ostvariti prihode od pruženih usluga u 2025. godini u iznosu od 30.950 €.

Planirana sredstva za 2025. godinu iznose 30.950 € i namijenjena su za pokriće rashoda vezanih uz obavljanje vlastite djelatnosti te za ulaganja u opremu, uređaje i strojeve potrebne za obavljanje vlastite djelatnosti u radionicama kao i za poboljšanje uvjeta za rad zatvorenika.

U 2026. godini planirana sredstva iznose 28.760 € i namijenjena su za pokriće rashoda nastalih s osnove rada zatvorenika – plaće zatvorenika, ulaganje u opremu potrebnu za obavljanje vlastite djelatnosti kao i za poboljšanje uvjeta za rad zatvorenika, dok u 2027. godini iznose 28.915 € u istu svrhu.

UPRAVITELJ

Damir Arambašić

U Osijeku, 31.12.2024